钦定古今图书集成/历象汇编/历法典/第051卷 > 图
## 钦定古今图书集成/历象汇编/历法典/第051卷 > 图

形之丁戊为其地平东西或左或右之一分若欹球则丁戊为过极圈〈子午时圈等〉“夫甲戊丁角形”，有日躔经度之甲丁。〈四十五度〉有甲角而求赤道之弧，戊甲，其法全数与甲角。〈二十三度半强〉之割线一○九○六四，若甲丁弧之馀切线一○○○○○，

与戊甲弧之馀切线一○九○六七，查得四十二度
三十一分强。

春秋两分时太阳之本度第五。

历法家古来有公论二端，其一曰：“凡动而有法者三：
一、自上而下，如土石等重物，以地心为界。”〈为界者欲至地心而
止〉二、自下而上，如气火等轻物，以月天为界。此二动
自行必成直线，名为“直动”；三循环行一周至元界，如
天行一周成全圈，名为“周动”也。三者而外，皆名无法
之动。〈详见本论〉

其二曰：“凡天体及七政恒星等，必平行不平行，则推
步之术，无从可立，无从可用矣。然而人目所见，各有
迟疾顺逆，时时迁革，百千万年，无一平行者，又何也？
历家因此推求，悟有不同心之圈及诸小轮等，虽有
彼此前后多互异之说。总之欲得其不平行之故，而
又不失其平行之恒理，不得不然耳。”〈详见七政性理之论〉
太阳之公动，其理不一，其属宗动天而定昼夜之时
之类，后篇详之。今略论其本行，曰：“太阳既为周动，又
必平行，则人目所见，经历岁月日时，悉宜平等。则从
天正春分至秋分，又从秋分至春分，平分一岁，其日
亦宜平等。乃从春分昼夜平至秋分，历一百八十六
日有奇而平；从秋分昼夜平至春分，历一百七十八
日有奇，而平所差八日有奇，安得谓之平行？”又“人目
所见太阳之体，冬至则大，夏至则小，见大去人必近，
见小去人必远。”又冬至月食小于夏至之食。盖大光
之体愈远，其景愈长愈大，月过地景之时愈多，故知
“时多者景大，景大则光体必远。”既两有冬夏远近，又
安得谓之周动？且渐迟渐速，渐大渐小，非骤然迁变。